Vaskos kötet került Kósa Lajos kezébe – hogy az övé-e, vagy úgy kapta, azt sajnos nem csíptük el, de teljes odafordulással, elmélyülten forgatta. Mi lehet az?

Elcsíptük, nézzék csak:

Akinek nincs módja közel hajolni a monitorhoz / belezúmolni a telefonjába: Drábik János és Tőke Péter Önvédelem a migránsok és az EU-kalifátus ellen című, az EU valódi célja körüli összeesküvést 592 oldalon keresztül leleplező könyvéről van szó. Elég, ha ennyit idézünk a fülszövegből: “Az Európai Uniót úgy hozták létre, mintha egy “lassú államcsíny” lett volna. (Ma már sokan úgy tartják, hogy a történelem leglátványosabb államcsínye.) Az Unió létrehozását úgy tervezték, hogy fokozatosan kiszorítják a demokratikus struktúrákat és folyamatokat. A nemzetállamokat megillető szuverén jogköröket úgy adták át fokozatosan a brüsszeli bürokráciának, hogy nyilvánosan soha nem beszéltek róla, és az 500 millió európait kész helyzet elé állították. Még az uniós vezetők nagy része sem tudja, hogy az EU már jó ideje átalakulóban van, s a migrációs invázió csak megerősíti, hogy EURÁBIÁ-vá alakul át.”

Megjelent “a Leleplező Magazint is kiadó Intermix Budapest kft.” gondozásában, ára: 3490 forint.